
	Proiect de Hotărâre

Nr. 455/13.10.2026


HOTĂRÂREA  NR._____/2026
privind stabilirea taxelor pentru eliberarea și administrarea anuală a autorizațiilor de funcționare emise în vederea desfășurării unor activități pe raza administrativ teritorială a municipiului Hunedoara, pentru anul 2027
                    Consiliul Local al Municipiului Hunedoara;


Analizând Referatul de aprobare al Primarului Municipiului Hunedoara nr.84045/13.10.2026 privind stabilirea taxelor pentru eliberarea și administrarea anuală a autorizațiilor de funcționare emise în vederea desfășurării unor activități pe raza administrativ teritorială a municipiului Hunedoara, pentru anul 2027;
În temeiul prevederilor art. 475 și art. 476 din Legea nr. 227/2015 privind Codul fiscal, cu modificările și completările ulterioare, Ordonanței de Guvern nr. 99/2000 privind comercializarea produselor și serviciilor de piață, republicată, cu modificările și completările ulterioare, Hotărârii Guvernului nr.333/2003 pentru aprobarea Normelor metodologice de aplicare a Ordonanței de Guvern nr.99/2000 privind comercializarea produselor și serviciilor de piață, Ordonanței de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale, cu modificările și completările ulterioare, Hotărârii Guvernului nr. 348/2004 privind exercitarea comerțului cu produse și servicii de piață în unele zone publice, cu modificările și completările ulterioare, Hotărârii Consiliului Local Hunedoara nr.23/2025 privind aprobarea Regulamentului cu privire la obținerea autorizației de funcționare pentru exercitarea activităților comerciale și a serviciilor de piață pe teritoriul administrativ al municipiului Hunedoara, Ordonanței de Urgentă a Guvernului nr. 77/2009 privind organizarea și exploatarea jocurilor de noroc, cu modificările și completările ulterioare, ale Hotărârii Guvernului nr.111/2016 pentru aprobarea Normelor metodologice de punere în aplicare a Ordonanței de urgență a Guvernului nr. 77/2009 privind organizarea și exploatarea jocurilor de noroc și pentru modificarea și completarea Hotărârii Guvernului nr. 298/2013 privind organizarea și funcționarea Oficiului Național pentru Jocuri de Noroc, pentru modificarea Hotărârii Guvernului nr. 870/2009 pentru aprobarea Normelor metodologice de aplicare a Ordonanței de urgență a Guvernului nr. 77/2009 și pentru abrogarea Hotărârii Guvernului nr. 870/2009 privind organizarea și exploatarea jocurilor de noroc, cu modificările ulterioare,  ale Ordonanței de Urgență a Guvernului nr.7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ-teritoriale, precum și ale art. 4 lit. b) și art. 7 din Legea nr.52/2003 privind transparența decizională în administrația publică, republicată, cu modificările ulterioare; 

În baza dispozițiilor art. 129, alin. (1), alin. (2), lit. b), alin. (4), lit. c), alin. (14) și art.139, art. 196 alin. (1) lit. a), din Ordonanța de Urgență nr. 57/2019 privind Codul administrativ, cu modificările și completările ulterioare;

H O T Ă R Ă Ș T E:

Art. 1. - Stabilește, începând cu 1 ianuarie 2027, taxele pentru eliberarea și administrarea anuală a autorizațiilor de funcționare emise în vederea desfășurării unor activități pe raza administrativ teritorială a municipiului Hunedoara, conform Anexei care face parte integrantă din prezenta hotărâre.

Art. 2. – Cu data intrării în vigoare a prezentei hotărâri se abrogă Hotărârea Consiliului Local al municipiului Hunedoara nr. 374/2025 privind stabilirea taxelor pentru eliberarea și administrarea anuală a autorizațiilor de funcționare emise în vederea desfășurării unor activități pe raza administrativ teritorială a municipiului Hunedoara, pentru anul 2026 precum și Anexa nr. 2 din Hotărârea Consiliului Local al municipiului Hunedoara nr. 148/2026 pentru aprobarea Regulamentului privind procedura de emitere a autorizației de funcționare locală a operatorilor economici care desfășoară activități de jocuri de noroc în locații fizice (cod CAEN 9200) pe teritoriul administrativ al municipiului Hunedoara.

Art. 3. - Împotriva acestei hotărâri persoanele interesate pot face contestație în termen de 15 zile de la afișarea sau publicarea acesteia.

Art. 4. - Hotărârea se comunică Prefectului județului Hunedoara, Primarului, Administratorului public, Direcției Economice, Direcției Patrimoniu, Compartimentului Concesiuni, Închirieri, Vânzări, Privatizare, Direcției Amenajarea Teritoriului și Urbanism Arhitect șef, Serviciului Juridic Administrație Publică Locală și Autoritate Tutelară, Serviciului impozite și taxe locale, impunere, constatare, control, Serviciului Informatică, tehnică de calcul, încasări, Serviciului Comunicare, Relații cu Investitorii, Compartimentului Audit Intern, Serviciului Informații pentru Cetățeni și Relații Publice, Monitorul Oficial Local, Relația cu Mediul Asociativ, și se va publica pe site-ul Primăriei municipiului Hunedoara www.primariahunedoara.ro.

